als_Latn dik_Latn sag_Latn
Bashkohen terroristët më të rrezikshëm në botë/ISIS pranon vllazërinë me Boko Haram
Militantët e të ashtuquajturit Shteti Islamik në Siri dhe Irak kanë pranuar të bashkohen me grupin e ekstremistëve islamikë nga Nigeria, Boko Haram.
Lajmi u njoftua ditën e enjte nga një zëdhënës i ISIS-it nëpërmjet një audio. Ai e përshëndeti zgjerimin e vetëshpallur të kalifatit islamik të grupit në Afrikën Perëndimore.
“Ne ju njoftojmë lajmin e mirë për zgjerimin e Kalifatit deri në Afrikën Perëndimore sepse kalifi ka pranuar besnikërinë e vëllezërve tanë në Nigeri,” tha zëdhënësi i ISIS, Abu Mohammed al-Adnani.
Udhëheqësi i Boko Haramit Abubakar Shekau, javën e kaluar u zotua se grupi i tij do të “dëgjojë dhe do t’i bindet” liderit të ISIS-it, Ebu Bekr el-Bagdadit.
Ende nuk dihet se do të koordinohen dhe bashkëpunojnë dy grupet ekstremiste kur shtrirja e tyre gjeografike është në distancë të madhe.
Gjatë kryengritjes së tyre 6-vjeçare Boko Harami u ka marrë jetën më shumë se 13 mijë njerëzve dhe kanë lënë 1.5 milionë të tjerë pa shtëpi.
Zëdhënësi i ISIS, Adnani, urdhëroi myslimanët t’i bashkohen militantëve në Afrikën Perëndimore dhe insistoi në zgjerimin e Kalifatit.
“Kalifati ynë po reziston dhe po avancon në drejtimin e duhur. Ditë pas dite, Shteti Islamik po bëhet më i fortë,” tha ai.
Ai tha se grupi xhihadist ishte i sigurt në fitoren e tij, pavarësisht sfidave me të cilat duhet të përballet.
Prej disa muajsh, ISIS vijon të sulmohet nga ajri .nga koalicioni ndërkombëtar kundër terrorizmit i udhëhequr nga ShBA-ja, ndërsa së fundi ka humbur shumë territore në Siri dhe Irak, pas nisjes së ofensivave ushtarake të ushtrisë së Irakut dhe Sirisë.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn